महोत्सव: भगवान की माता की गोद भराई
इटावा. शहरके जैन मंदिर चल रहे पंचकल्याणक प्रतिष्ठा महोत्सव विश्व शांति महायज्ञ के तीसरे दिन सोमवार को रविवार को गर्भ कल्याणक उत्तर रूप का कार्यक्रम मुनि श्री प्रवचन केसरी विश्रांत सागर महाराज क्षुल्लक श्री विश्वोत्तम सागर महाराज के सानिध्य में हुआ। कई धार्मिक आयोजन हुए तथा गर्भ कल्याणक की पूजा एवं मंचन पूरे विधान से किया गया।
भगवान आदिनाथ के पिता माता की गोद भराई का कार्यक्रम हुआ। माता मरुदेवी की गोद भराई में उपहार चढ़ाए गए। शांतिधारा की गई। ब्रह्मचारी प्रदीप शास्त्री पीयूष जबलपुर के निर्देशन में पं. विमल बनेठिया, पं. कोमल प्रसाद शास्त्री कोटा के निर्देशन में यंत्र अभिषेक जाप, इंद्र प्रतिष्ठा, संकलीकरण मंडप प्रतिष्ठा, के बाद नित्य नियम पूजा कर भगवान का अभिषेक किया गया। दोपहर को याग मंडल विधान पंचकल्याणक स्थल पर हवन किया गया। रात्रि को सांस्कृतिक कार्यक्रम हुए। समाज के अध्यक्ष महेंद्र सामरिया, यशवंत जैन ने बताया कि मंगलवार को भगवान का जन्मोत्सव, नित्यनियम पूजा तथा मुनि श्री विश्रांत सागर महाराज के प्रवचन सहित कई धार्मिक आयोजन होंगे। इटावा में पंचकल्याणक प्रतिष्ठा महोत्सव में मंगलवार को भगवान आदिनाथ का जन्म होगा। समाज के अध्यक्ष महेंद्र कुमार सामरिया, कार्यक्रम संयोजक कमलेश जैन, मीडिया प्रभारी राजेंद्र जैन पंकज जैन ने बताया कि इस अवसर पर शहर में भव्य शोभायात्रा निकाली जाएगी। जिसमें सौधर्म इंद्र द्वारा नगर प्रदक्षिणा ऐरावत हाथी पर सुमेरु पर्वत की ओर गमन तथा भगवान का जन्म अभिषेक होगा उसके बाद यह शोभायात्रा गैंता रोड़ कार्यक्रम स्थल से प्रात: 11 बजे शुरु होगी जिसमें हाथी, घोड़े, पालकियों के साथ महिला पुरुष जैन बैंडों के साथ यह शोभायात्रा शुरु होगी।
श्रद्धाके बिना पूजा पाठ सब बेकार: विश्रांत सागर
जैनमुनि विश्रांत सागर जी महाराज ने पंचकल्याणक महोत्सव में श्रावकों से कहा कि अच्छे लोग दूसरों के लिए जीते हैं तथा दुष्ट लोग दूसरों पर जीते हैं। विनम्रता से देवता भी मनुष्य के वश में हो जाते हैं। जीवन को भोग की नही योग की तपोभूमि बनाए। दूसरों के हित के लिए अपने सुख का त्याग करना ही सच्ची सेवा है। जो नमता है वह परमात्मा को जमता है। उन्होंने कहा कि धर्म पंथ नही पथ देता है शुभ कर्मों अशुभ कर्मा का फल जीवन में अवश्य मिलता है। उन्होंने आज के युग में बच्चों के संस्कारों पर कहा कि आज के बच्चें गलत सोसायटी मिलने से बिगड़ते है।
बच्चों की सोसायटी का ध्यान हर मां बाप रखना चाहिए ताकि उनके बालक सेवाभावी संस्कारवान बन सके। उन्होंने बालिका भ्रूण हत्या पर कहा कि जो सत्य अहिंसा में विश्वास रखता होगा वह प्राणी ऐसा कृत्य नही करेगा। उन्होंने कहा कि कोई किसी का मित्र नही और कोई किसी का शत्रु नही है बर्ताव से ही मित्र और शत्रु पैदा होते है। इंसान को चाहिए की कभी भी उपकार को भूले बल्कि उपकार से बढ़कर प्रति उपकार दें। इस अवसर पर काफी संख्या में प्रवचन सुनने के लिए जैन समाज ही नही अन्य समाजों के लोग भी बड़ी संख्या में धर्मसभा में मौजूद रहे।
इटावा. पंचकल्याणक समारोह में प्रवचन करते विश्रांत सागर महाराज उपस्थित श्रदालु
hin_Deva awa_Deva hin_Deva hin_Deva hin_Deva hin_Deva hin_Deva